Návrh VZN vyvesený na úradnej tabuli Obce Drnava dňa : 14.06.2022

Návrh VZN zvesený z úradnej tabule Obce Drnava dňa : 29.06.2022

VZN vyvesený na úradnej tabuli Obce Drnava dňa : 04.07.2022

 **N Á V R H**

**Všeobecne záväzné nariadenie obce Drnava**

**o podmienkach držania psov na území obce**

Obecné zastupiteľstvo **Obce Drnava** vo veciach územnej samosprávy v zmysle ustanovenia § 6 § 11 ods. 4 písm. g) zákona č.369/1990 Zb. o obecnom zriadení v z.n.p. v spojení so zákonom č. 282/2002 Z.z., ktorým sa upravujú niektoré podmienky držania psov v z.n.p. vydáva toto :

**všeobecne záväzné nariadenie**

**o podmienkach držania psov na území obce Drnava**

**Čl. 1**

**Úvodné ustanovenie**

1) **Obec Drnava** týmto všeobecne záväzným nariadením (ďalej len VZN) podľa § 6 a § 11 ods.4 písm. g) zákona č.369/1990 Zb. o obecnom zriadení v z.n.p. v spojení so zákonom č.282/2002 Z.z., ktorým sa upravujú niektoré podmienky držania psov, evidenciu psov, zásady vodenia psov, postup pri znečistení verejných priestranstiev a riešenie priestupkov.

**Čl. 2**

**Vymedzenie pojmov**

1) Podľa zákona o držaní psov, zvláštnym psom je pes:

 a) používaný súkromnými bezpečnostnými službami podľa osobitného zákona,

 b) používaný horskou službou,

 c) používaný pri záchranných prácach pri plnení úloh civilnej obrany,

 d) poľovnícky,

 e) ovčiarsky,

 f) pastiersky,

 g) so špeciálnym výcvikom,

 h) počas výcviku, alebo súťaže konanej podľa medzinárodného, alebo národného

 skúšobného poriadku.

2) Nebezpečným psom je každý pes, ktorý pohrýzol alebo poranil človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi.

3) Voľným pohybom psa je pohyb psa bez vôdzky mimo chovného priestoru alebo zariadenia na chov, za voľný pohyb psa sa nepovažuje pohyb zvláštneho psa bez vôdzky mimo chovného priestoru, alebo zariadenia na chov, ak je na základe výcviku ovládaný osobu, ktorá ho vedie.

4) Za psa so špeciálnym výcviku sa považuje aj pes v špeciálnom výcviku v sprievode osoby odborne spôsobilej na výcvik psa so špeciálnym výcvikom podľa osobitného predpisu.

**Čl. 3**

**Evidencia psa**

1) Každý pes držaný nepretržite viac ako 90 dní na území Slovenskej republiky podlieha evidencii psov.

2) Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v čl.3 ods.1 tohto VZN v mieste, kde sa pes v danom roku prevažne nachádza.

3) Evidenciu vedie obec.

4) Ak sa pes uvedený v čl.3 ods.1 tohto VZN v danom roku prevažne nachádza v katastrálnom území obce, držiteľ takéhoto psa je povinný prihlásiť psa do evidencie, ktorú vedie obec.

5) Do evidencie sa zapisuje:

 a) evidenčné číslo psa,

 b) tetovacie číslo alebo údaj o čipovaní psa, ak ho pes má,

 c) meno, priezvisko a adresa trvalého pobytu držiteľa psa,

 d) umiestnenie chovného priestoru alebo zariadenia na chov v ktorom sa pes na území

 obce zdržiava, ak sa umiestnenie nezhoduje s miestom trvalého pobytu držiteľa psa,

 e) skutočnosť, že pes pohrýzol človeka bez toho, aby bol sám napadnutý alebo

 vyprovokovaný, ak sa nepoužil v nutnej obrane alebo v krajnej núdzi,

 f) úhyn psa,

 g) strata psa.

6) Každú zmenu skutočnosti a údajov, ktoré sa zapisujú do evidencie, je držiteľ psa povinný do 30 dní od zmeny skutočnosti alebo údaja oznámiť obci, kde je alebo má byť pes evidovaný.

7) Známka je neprenosná na iného psa.

8) Obec vydá držiteľovi psa zapísaného do evidencie evidenčnú známku psa (ďalej len „známka“). Obec za vydanie prvej známky nevyžaduje poplatok. Na známke sa uvedie evidenčné číslo psa, názov obce, kde je evidovaný, a údaj o tom, či je pes nebezpečným psom.

Známkou držiteľ psa preukazuje totožnosť psa.

9) Odcudzenie, zničenie alebo stratu známky je držiteľ psa povinný do 14 dní odvtedy, čo odcudzenie, zničenie alebo stratu známky zistil, oznámiť obci, kde je pes evidovaný.

**Čl. 4**

**Stanovenie výšky úhrady za vydanie náhradnej evidenčnej známky**

1) Obec vedie evidenciu psov (ďalej len „evidencia“) na obecnom úrade. Držiteľ psa dostane pri zapísaní psa do evidencie evidenčnú známku psa bezodplatne.

2) V prípade zničenia, straty alebo odcudzenia evidenčnej známky psa, požiada držiteľ psa zapísaného do evidencie o vydanie náhradnej známky.

 3) Výška úhrady za vydanie náhradnej evidenčnej známky sa stanovuje na **3,50 EUR.**

**Čl. 4**

**Vodenie psa a zákaz voľného pohybu psov**

1) Vodiť psa mimo chovného priestoru alebo zariadenia na chov môže len osoba, ktorá je fyzicky a psychicky spôsobilá a schopná ho ovládať v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá, a zabraňovať vzniku škôd na majetku, prírode a životnom prostredí, ktoré by pes mohol spôsobiť.

2) Vodiť nebezpečného psa mimo chovného priestoru alebo zariadenia na chod môže len osoba, ktorá je plne spôsobilá na právne úkony. Na verejnom priestranstve musí mať nebezpečný pes nasadený náhubok.

3) Za psa vždy zodpovedá držiteľ psa alebo osoba, ktorá psa vedie alebo nad psom vykonáva dohľad.

4) Držiteľ psa a ten, kto psa vedie, je povinný oznámiť svoje meno, priezvisko a adresu trvalého pobytu osobe, ktorú pes pohrýzol: ten, kto psa vedie, je povinný oznámiť osobe,

ktorú pes pohrýzol, aj meno, priezvisko a adresu trvalého pobytu držiteľa psa.

Súčasne je povinný skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi, oznámiť obci, kde je pes evidovaný.

5) Fyzická osoba s ťažkým zdravotným postihnutím odkázaná na sprevádzanie psom so špeciálnym výcviku má právo byť sprevádzaná psom so špeciálnym výcvikom na verejne

6) Nasadenie náhubku pre psa so špeciálnym výcvikom sa nevyžaduje pri výkone činnosti, na ktorú bol pes vycvičený.

7) Na verejnom priestranstve musí byť každý pes vedený na vôdzke. Každý pes na verejnom priestranstve musí mať nasadený náhubok, psy trpasličích plemien a ich krížencov môžu byť bez náhubku.

**Čl. 5**

**Pohyb psa a znečisťovanie verejných priestranstiev**

1) V katastrálnych územiach obce je voľný pohyb psa zakázaný, okrem vodiaceho psa:

 a) v intraviláne obce na verejných priestranstvách a miestnych komunikáciách,

 b) v extraviláne obce.

2) V katastrálnych územiach obce je vstup so psom zakázaný na nasledovné miesta:

 a) do areálu materskej školy a základnej školy,

 b) areál domu smútku a verejný cintorín ,

 c) do areálu a budov verejných inštitúcií,

 d) do obchodných priestorov,

 e) do areálu miestneho kostola,

 f) detské ihrisko, futbalové ihrisko

3) Zákaz vstupu so psom sa viditeľne označí na príslušných miestach grafickou značkou alebo tabuľou „ Zákaz vstupu so psom“.

4) Držiteľ psa je povinný dbať, aby pes neznečisťoval okolie, nepoškodzoval záhony, trávniky a verejnú zeleň.

5) Ak pes znečistí verejné priestranstvo výkalmi, je ten, kto pes vedie, povinný výkaly bezprostredne odstrániť a umiestniť ich do zberných odpadových nádob. Na miestach, kde je voľný pohyb psa povolený, umiestni obec kontajnery vhodné na zhromaždenie výkalov a zabezpečí priebežné hygienické odstraňovanie ich obsahu. Na nádobách musí byť viditeľne označený účel ich použitia

Pri vedení psa na verejnom priestranstve je ten, kto psa vedie, povinný mať pri sebe pomôcku na odstránenie výkalov.

**Čl. 6**

**Starostlivosť o psa**

1) Chovateľ, vlastník alebo držiteľ psa je povinný zabezpečiť starostlivosť o psa v súlade so zákonom č.39/2007 Z.z. o veterinárnej starostlivosti v z.n.p.

2) Držiteľ psa je povinný zabezpečiť, aby nedošlo k svojvoľnému uniknutiu psa na verejné priestranstvo s vykonaním náležitých zábranných opatrení s osobitným zreteľom na psov chovných plemien, ktoré nemôžu spôsobiť škody na zdraví a majetku iných obyvateľov.

**Čl. 7**

**Priestupky**

1) Priestupku sa dopustí držiteľ psa, ak

 a) neoznámi obci, v ktorej pes je evidovaný alebo má byť evidovaný, každú zmenu

 skutočností a údajov, ktoré sa zapisujú do evidencie, do 30 dní od ich zmeny,

 b) neprihlási psa do evidencie,

 c) umožní, aby psa viedla osoba, ktorá nespĺňa podmienky ustanovené v čl. 4 ods. 1 a 2

 tohto VZN,

 d) neohlási, že pes pohrýzol človeka bez toho, aby bol sám napadnutý alebo

 vyprovokovaný, ak sa nepoužil v krajnej núdzi alebo v nutnej obrane,

 e) neoznámi odcudzenie, zničenie alebo stratu známky,

 f) nezabráni voľnému pohybu psa okrem priestorov na to určených.

2) Priestupku sa dopustí ten, kto vedie psa, ak

 a) neohlási svoje meno, priezvisko a adresu trvalého pobytu a meno, priezvisko a adresu

 trvalého pobytu držiteľa psa osobe, ktorú pes pohrýzol,

 b) nezabráni útoku psa na človeka alebo zviera alebo nezabráni inému spôsobu ich

 ohrozovania psom,

 c) neohlási, že pes pohrýzol človeka bez toho, aby bol sám napadnutý alebo

 vyprovokovaný, ak sa nepoužil v krajnej núdzi alebo v nutnej obrane,

 d) nepreukáže známkou totožnosť psa,

 e) nerešpektuje zákaz vstupu so psom alebo zákaz voľného pohybu psa,

 f) neodstráni bezprostredne výkaly, ktorými pes znečistil verejné priestranstvo.

3) Za priestupok podľa:

 a) čl.7 ods. 1 písm. a) až c) a čl.7 ods.2 písm. a) až c) tohto VZN obec môže uložiť

 pokutu do 165,00 EUR, *(zákon č.282/2002 Z.z. podmienky držania psov*)

 b) čl.7 ods. 2 písm. d) až f) tohto VZN obec môže uložiť pokutu do 65,00 EUR (*(zákon*

 *č.282/2002 Z.z. podmienky držania psov)*.

4) Na priestupky a ich prejednávanie sa vzťahuje všeobecný predpis o priestupkoch.

5) Výnos pokút je príjmom rozpočtu obce okrem výnosu pokút uložených v blokovom

konaní orgánmi Policajného zboru, ktorý je príjmom štátneho rozpočtu.

**Čl. 8**

**Záverečné ustanovenia**

1) Práva a povinnosti neupravené týmto VZN sa upravujú všeobecne záväznými právnymi predpismi platnými na území Slovenskej republiky.

2) Na tomto sa uznieslo OZ dňa 29.06.2022.

3) VZN nadobúda účinnosť dňa 18.07.2022.

 *podpísané*

 Tibor Balázs

 starosta obce